ฟาน กัล ชมอดีต 3 แข้งผีแดง กล้าตัดสินใจลาทีมซบ เวสต์บรอมฯ
หลุยส์ ฟาน กัล กุนซือทีมปิศาจแดง ออกมาชื่นชมอดีตลูก ทีมอย่าง ดาร์เรน เฟลทเชอร์,จอนนี อีแวนส์ และ อันเดอร์ส ลินเดการ์ด ว่ากล้าหาญอย่างมากที่ตัดสินใจย้ายไปร่วมทีม เวสต์บรอมวิช อัลเบียน ,สำนักข่าวต่างประเทศรายงานวันที่ 6 พ.ย. ว่า หลุยส์ ฟาน กัล ผู้จัดการทีม ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ ออกมาชื่นชมอดีตลูกทีมอย่าง ดาร์เรน เฟลทเชอร์, จอนนี อีแวนส์ และ อันเดอร์ส ลินเดการ์ด ที่กล้าหาญอย่างมากในการตัดสินใจครั้งสำคัญ ย้ายไปร่วมทีม เดอะ แบ็กกีส์ เวสต์บรอมวิช อัลเบียน,ทั้ง 3 คน ย้ายออกจากทีมปิศาจแดงเมื่อช่วงซัมเมอร์ที่ผ่านมา และอาจมีโอกาสได้ลงเล่นในเกมพรีเมียร์ลีก นัดที่ เวสต์บรอมวิช จะบุกมาเยือน แมนเชสเตอร์ ยูไนเต็ด ในวันเสาร์นี้ โดย ฟาน กัล เปิดเผยว่าเขาเคารพทั้ง 3 คนอย่างมาก ที่กล้าตัดสินใจครั้งสำคัญในการย้ายออกจาก แมนฯ ยูไนเต็ด,เมื่อถูกถามเกี่ยว เฟลทเชอร์ และ อีแวนส์ นั้น ฟาน กัล ตอบว่า คุณลืม ลินเดการ์ด หรือเปล่า เขาเคยเป็นนักเตะของผมนะ ผมคิดว่ามันเป็นเรื่องที่ดีมาก เพราะผมมักจะพยายามซื่อสัตย์กับนักเตะ และผมก็เคยบอกกับพวกเขาว่า คุณอาจไม่ได้เล่นหลายนาทีนักนะ เมื่อคุณอายุแค่นี้คุณต้องการลงเล่นอยู่แล้วแหละ แต่การตัดสินใจย้ายออกจาก แมนเชสเตอร์ ยูไนเต็ด ไปอยู่ทีมอื่นมันเป็นเรื่องใหญ่นะ แต่การตัดสินใจของพวกเขานั้นแสดงถึงความทะเยอทะยานออกมา และผมก็ชอบในสิ่งนั้น คุณสามารถตัดสินใจที่จะอยู่ที่นี่ต่อและไม่ได้เล่น ได้แค่ซ้อมเท่านั้น มีผู้เล่นหลายคนที่ทำแบบนั้น แต่ผมเคารพพวกเขาทั้ง 3 คนจริงๆ ที่กล้าตัดสินใจแบบนี้
หลุยส์ ฟาน กัล กุนซือทีมปิศาจแดง ออกมาชื่นชมอดีตลูกทีมอย่าง ดาร์เรน เฟลทเชอร์, จอนนี อีแวนส์ และ อันเดอร์ส ลินเดการ์ด ว่ากล้าหาญอย่างมากที่ตัดสินใจย้ายไปร่วมทีม เวสต์บรอมวิช อัลเบียน 
พรีเมียร์ลีก,แมนเชสเตอร์ ยูไนเต็ด,เวสต์บรอมวิช อัลเบียน,หลุยส์ ฟาน กัล,ดาร์เรน เฟลทเชอร์,จอนนี อีแวนส์,อันเดอร์ส ลินเดการ์ด,ข่าวกีฬา,ข่าว,ไทยรัฐออนไลน์